ప్రపంచంలోనే అత్యధిక కథా చిత్రాలను నిర్మించిన ఘనతను సొంతం చేసుకొని గిన్నిస్ బుక్లో చోటు సంపాదించారు డి.రామానాయుడు... మూవీమొఘల్గా జేజేలు అందుకున్న రామానాయుడు జయంతి జూన్ 6న. 'కృషితో నాస్తి దుర్భిక్షమ్' అనే సూత్రాన్ని అనుసరిస్తూ ముందు ముందు మంచికాలం ఉందనే ఆశాభావంతో ముందడుగు వేశారు డి.రామానాయుడు. తమ సురేశ్ ప్రొడక్షన్స్ పతాకంపై నిర్మించిన తొలి చిత్రం 'రాముడు-భీముడు'తోనే తనదైన బాణీ పలికించిన నాయుడు, తరువాత 'ప్రేమనగర్'తోనూ జయభేరీ మోగించారు. నవలా చిత్రాల నిర్మాతగా నిలిచారు..రామానాయుడు చిత్రీసీమలో అడుగు పెట్టకముందు పలు వ్యాపారాలు చేశారు. అయితే సినిమారంగంలో అడుగు పెట్టిన తరువాత ఆయనకు సినిమాయే లోకమయింది. కష్టమైనా, నష్టమైనా చిత్రసీమనే నమ్ముకొని ముందుకు సాగారాయన. సినిమా రంగంలో సంపాదించిన సొమ్మును మళ్ళీ అక్కడే పెట్టుబడి పెట్టారు. స్టూడియో అధినేతగా, పంపిణీదారుడుగా, ఎగ్జిబిటర్గా ఇలా చిత్రసీమలోనే పలు సంస్థలు నెలకొల్పి 'మూవీ మొఘల్' అనిపించుకున్నారు. ఆయన నిర్మించిన పలు చిత్రాలు జనాన్ని గిలిగింతలు పెట్టాయి. తాను నటుడు కావాలని కలలు కన్న రామానాయుడు, తన చిన్నకొడుకు వెంకటేశ్ను స్టార్ హీరోగా నిలిపి ఆనందించారు. ఆయన మనవళ్ళలో రానా, నాగచైతన్య కూడా నటులుగా రాణిస్తున్నారు.. ఇక భారతదేశంలోని అన్ని భాషల్లోనూ చిత్రాలు నిర్మించి సంతృప్తి చెందిన రామానాయుడు, తన పిల్లల విజయయాత్రనూ చూసి పరవశించారు. కృషితో చిత్రసీమలో తాను అనుకున్నవి సాధించిన రామానాయుడు భావితరాలకు ఆదర్శంగా నిలిచారు.
prapanchamlone atyadhika kathaa chitraalanu nirminchina ghanatanu sontam chesukoni ginnis buklo chotu sampaadinchaaru di.ramanayudu... mooveemoghalgaa jejelu andukunna ramanayudu jayanti joon 6na. 'krushitho naasti durbhiksham' ane suutraanni anusaristuu mundu mundu manchikaalam undane aasaabhaavamtoo mundadugu vaesaaru di.ramanayudu. tama suresh productions pataakampai nirminchina toli chitram 'ramudu-bheemudu'thone tanadaina baanii palikinchina nayudu, taruvaata 'premanagar'thonuu jayabheri moginchaaru. nawala chitraala nirmaatagaa nilichaaru..ramanayudu chitriiseemalo adugu pettakamundu palu vyaapaaraalu chesaru. ayithe sinimaarangamlo adugu pettina taruvaata aayanaku cinemaye lokamayindi. kashtamaina, nashtamaina chitraseemane nammukoni munduku saagaaraayana. sinima rangamlo sampaadinchina sommunu mallee akkade pettubadi pettaaru. studio adhinetagaa, pampineedaarudugaa, egjibitarga ilaa chitraseemalone palu samsthalu nelakolpi 'moovee moghal' anipinchukunnaaru. aayana nirminchina palu chitraalu janaanni giligintalu pettai. taanu natudu kaavaalani kalalu kanna ramanayudu, tana chinnakoduku venkatesnu star heeroga nilipi aanandinchaaru. aayana manavallalo rana, nagachaitanya kuudaa natulugaa raanistunnaaru.. ika bhaaratadesamlooni anni bhaashalloonuu chitraalu nirminchi santrupti chendina ramanayudu, tana pillala vijayayaatranuu chusi paravasinchaaru. krushitho chitraseemalo taanu anukunnavi saadhinchina ramanayudu bhaavitaraalaku aadarsamgaa nilichaaru.